**Μην ξεχνάμε όμως και τα μαθηματικά!!**

Λοιπόν παιδιά…! Ήρθε η ώρα να κάνουμε και μερικές πράξεις, για να μην τις ξεχάσουμε τελείως!!!

 Έτοιμοι;;;;

Τον τελευταίο καιρό στο σχολείο κάναμε προσθέσεις, που το άθροισμα τους ξεπερνούσε το 10. Τις θυμάστε; (Λέγαμε δηλαδή… 8 + 6 = 14). Θα σας θυμίσω λοιπόν αυτές τις προσθέσεις!! Οι βιβλιοφίλοι μας, ο **Πυθαγόρας** και η **Υπατία** μας είχαν προτείνει δύο τρόπους.

**8 + 6 = 14**

**1ος τρόπος του Πυθαγόρα:**

Παιδιά εγώ κρατάω τον πρώτο αριθμό στο μυαλό μου και προσθέτω τον δεύτερο αριθμό ανεβαίνοντας. Λέω δηλαδή:

8 (9,10,11,12,13,14) ανέβηκα δηλαδή έξι αριθμούς ξεκινώντας από το 8.

**2ος τρόπος της Υπατίας:**

****

Παιδιά εγώ δανείζομαι πάντα από τον μικρότερο αριθμό, τόσα νούμερα, όσα χρειάζομαι για να φτάσω στο 10.

Στη συνέχεια ότι έχει απομείνει από τον μικρό αριθμό τα προσθέτω στο 10.

Λέω δηλαδή:

8+2 (από το 6 παίρνω πρώτα τα 2)= 10

10 + 4 (από το 6 έμειναν τα 4 )= 14

8 + 6 = 14

Για πείτε μου παιδιά… τα θυμηθήκατε; Έχω να σας πω και κάτι ακόμα! Όλοι οι τρόποι είναι σωστοί. Ο κάθε ένας από εσάς μπορεί να διαλέξει τον τρόπο που τον βολεύει περισσότερο. Ο τρόπος της Υπατίας όμως, μπορεί να σας δυσκολέψει στην αρχή, αλλά μόλις τον μάθετε, θα κάνετε τις προσθέσεις πολύ πιο εύκολα! Βέβαια για τον τρόπο της Υπατίας πρέπει να ξέρετε ΠΟΛΥ ΚΑΛΑ τα **ζευγαράκια**!! Ναι, ναι τα ζευγαράκια που σας έλεγα να διαβάζετε μέχρι να τα μάθετε τέλεια;;;

**Προσοχή**! Μπορεί κάποιοι από εσάς να βρήκαν δικούς τους τρόπους να κάνουν τις προσθέσεις. Αν βρήκατε έναν δικό σας τρόπο που σας βολεύει περισσότερο μπορείτε να τον χρησιμοποιείτε.

Πάρτε χαρτί και μολύβι λοιπόν…

Γράψτε στο **τετράδιο των μαθηματικών** σας τις παρακάτω προσθέσεις και ξεκινήστε την εξάσκηση.

|  |  |  |
| --- | --- | --- |
| 9 + 4 = | 8 + 5 = | 9 + 6 = |
| 8 + 6 = | 7 + 5 = | 9 + 3 = |
| 7 + 7 = | 6 + 5 = | 9 + 2 = |
| 6 + 6 = | 9 + 8 = | 8 + 3 = |
| 5+ 6 = | 8 + 4 = | 3 + 9 = |
| 9 + 7 = | 7 + 4 = | 5 + 8 = |
| 8 + 7 = | 8 + 8 = | 4 + 9 = |
| 7 + 6 = | 9 + 5 = | 4 + 7 = |

**Παγίδα στις 4 τελευταίες προσθέσεις !!!**

Θυμάστε που σας έλεγα ότι, αν στην πρόσθεση μας είναι πρώτος ο μικρός αριθμός, εμείς κοιτάμε τον μεγαλύτερο και ας είναι γραμμένος δεύτερος!! ( θα με κάνετε πολύ χαρούμενη όσοι το θυμάστε).

Υ.Γ.1 Βαριέστε και δεν έχετε τι να κάνετε;;; Σας έχω τη λύση!! Διαβάστε τα ζευγαράκια….!!

Με αγάπη

Κυρία Φρειδερίκη